ผมถ่ายอุจจาระเหลวแต่ไม่ใช่ท้องเสียครับคือไม่ปวดถ่ายปกติแต่ถ่ายเหลวมานานมากก้อนบ้าง ปวดหัวตัวร้อนไม่ไอ ไม่มีน้ำมูก ทานยาลดไข้ไม่หาย จนตอนนี้ลิ้นขึ้นราขาวไปไม่มาก มีคนบอกว่าเป็นเอดส์หรือกล่าวอยากถามความเห็นคุณครับ
สวัสดีค่ะ อาการท้องเสีย จะเป็นการถ่ายอุจจาระเหลวมากกว่า 3ครั้งต่อวัน หรือถ่ายอุจจาระเป็นน้ำ 1ครั้งต่อวันค่ะหาก มีอาการท้องเสียเรื้อรัง แนะนำให้ไปพบแพทย์เพื่อตรวจหาสาเหตุนะคะแต่หาก เป็นลักษณะอุจจาระที่เหลว แต่ไม่ได้เป็นอาการท้องเสีย แนะนำให้ปรับเปลี่ยนรับประทานอาหารที่มีกากใยที่ละลายน้ำเพิ่มขึ้น (soluble fiber) เพิ่มเพื่อให้อุจจาระเป็นก้อนมากขึ้น เช่น กล้วย แอปเปิ้ล แครอท เป็นต้น และลดปริมาณการรับประทานอาหารที่มีเส้นใยไม่ละลายน้ำ (Insoluble Fibre) เช่น ซีเรียล ถั่ว ธัญพืช เป็นต้น ค่ะหากปรับเปลี่ยนพฤติกรรมแล้วไม่ดีขึ้น แนะนำไปพบแพทย์เพื่อรับการรักษาที่เหมาะสมนะคะส่วนอาการฝ้าขาวที่ลิ้น สามารถเกิดได้จากหลายสาเหตุ เช่น การทำความสะอาดในช่องปากไม่เพียงพอ, การขาดน้ำ, การสูบบุหรี่, การดื่มแอลกอฮอล์ปริมาณมาก, คราบจากการรับประทานอาหารเหลวๆหรือนม, การมีไข้ไม่สบาย, การติดเชื้อราหรือยีสต์ เป็นต้น**นอกจากนี้อาจเกิดจากโรคผิวหนังบางอย่าง เช่น โรค leukoplakia, โรค oral lichen planus เป็นต้นดังนั้นแนะนำให้รักษาช่องปากให้สะอาดอยู่เสมอ งดดื่มสุราและบุหรี่ ดื่มนำ้เปล่าอย่างน้อย 2-3ลิตรต่อวันหากปรับเปลี่ยนพฤติกรรมแล้วไม่ดีขึ้น แนะนำให้ไปพบแพทย์เพื่อตรวจวินิจฉัยโรคอีกทีค่ะ